钦定古今图书集成/明伦汇编/氏族典/第089卷 > 卢祥
## 钦定古今图书集成/明伦汇编/氏族典/第089卷 > 卢祥

按《广东通志》：“祥字仲和，东莞人。正统戊午领乡荐，壬
戌登进士，授南京礼科给事中，多所论建。六年丁外
艰，服阕，补吏科。未几，以言事谪蒲州判官。天顺改元，
擢礼科都给事中，章疏剀切，多见听纳。戊寅，擢南京
太仆寺少卿，寻以内艰归。甲申，起补顺天府丞，寻转
佥都御史，巡抚延绥。至则威武备肃，纲纪正，赏罚，屡”
以捷闻。成化丁亥冬，谢归祥博学有才识，以气节自
高，历仕所至，有冰蘗声。